वंशीधर नगर(गढ़वा) : बंशीधर नगर थाना क्षेत्र के धुरकी मोड़ के पास पीछा कर रहे पुलिस जवान की बाईक को अवैध बालू लदा ट्रक धक्का मारते हुए निकल गया। घटना में पुलिस जवान महेन्द्र कुमार साह और मुधवामींच बाल-बाल बचे। दरअसल अवैध बालू लदे कई ट्रकों को नगरउंटारी के गोसाईबाग स्थित मैदान में रखा गया है। इनमें से दो ट्रकों के ड्राईवर सुबह करीब 7 बजे ट्रक लेकर भागने लगे। जब जवानों ने देखा तो उसका पीछा किये । इसी क्रम में ट्रक जवानों की मोटरसाईकिल को धक्का मारते हुए आगे निकल गया। थाना प्रभारी निरंजन कुमार ने बताया कि 6 नवंबर को ओवरलोड बालू का ट्रक पकड़ा गया था। घटना की सूचना मिलते ही नगरउंटारी थाना प्रभारी निरंजन कुमार खुद मामले की छानबीन कर रहे हैं।